2018. gada 21. novembrī Noteikumi Nr. 713

Rīgā (prot. Nr. 53 39. §)

**Grozījumi Ministru kabineta 2011. gada 1. novembra noteikumos Nr. 850 "Nacionālā veselības dienesta nolikums"**

Izdoti saskaņā ar

Valsts pārvaldes iekārtas likuma

16. panta pirmo daļu

Izdarīt Ministru kabineta 2011. gada 1. novembra noteikumos Nr. 850 "Nacionālā veselības dienesta nolikums" (Latvijas Vēstnesis, 2011, 178. nr.; 2012, 66. nr.; 2013, 208. nr.) šādus grozījumus:

1. Aizstāt 1. punktā vārdu "pakļautībā" ar vārdu "pārraudzībā".

2. Papildināt 3.7. apakšpunktu aiz vārdiem "līdzekļus par" ar vārdiem "Neatliekamās medicīniskās palīdzības dienesta brigādes sniegto neatliekamo medicīnisko palīdzību un".

3. Izteikt 3.8. apakšpunktu šādā redakcijā:

"3.8. veikt kompetentās iestādes uzdevumus veselības aprūpes jomā, kas noteikti Eiropas Parlamenta un Padomes 2004. gada 29. aprīļa Regulā (EK) Nr. 883/2004 par sociālās nodrošināšanas sistēmu koordinēšanu, Eiropas Parlamenta un Padomes 2009. gada 16. septembra Regulā (EK) Nr. 987/2009, ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu, un Eiropas Parlamenta un Padomes 2010. gada 24. novembra Regulā (ES) Nr. 1231/2010, ar ko Regulu (EK) Nr. 883/2004 un Regulu (EK) Nr. 987/2009 attiecina arī uz tiem trešo valstu valstspiederīgajiem, uz kuriem minētās regulas neattiecas tikai viņu valstspiederības dēļ;".

4. Svītrot 3.14. un 3.24. apakšpunktu.

5. Aizstāt 4.3.2.1. apakšpunktā vārdu "reģistru" ar vārdu "datubāzi".

6. Svītrot 4.3.2.2. un 4.3.2.4. apakšpunktu.

7. Papildināt noteikumus ar 4.5.1 apakšpunktu šādā redakcijā:

"4.5.1 pārbauda no valsts budžeta apmaksāto veselības aprūpes pakalpojumu saņemšanas iespējas, to sniegšanas pamatotību un atbilstību līgumam ar dienestu;".

8. Papildināt 4.6. apakšpunktu aiz vārdiem "līdzekļu izlietošanā" ar vārdiem "un atmaksāt personai nepamatoti iekasētu pacienta iemaksu vai samaksu par veselības aprūpes pakalpojumu".

9. Izteikt 12. un 13. punktu šādā redakcijā:

"12. Dienesta amatpersonas izdoto administratīvo aktu vai faktisko rīcību var apstrīdēt, iesniedzot attiecīgu iesniegumu dienesta direktoram. Dienesta direktora lēmumu var pārsūdzēt tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā.

13. Dienesta direktora vai dienesta direktora vietnieka izdoto administratīvo aktu (izņemot šo noteikumu 12. punktā minēto lēmumu) vai faktisko rīcību var apstrīdēt Veselības ministrijā, ja normatīvajos aktos nav noteikts citādi. Veselības ministrijas lēmumu var pārsūdzēt tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā."

Ministru prezidents Māris Kučinskis

Veselības ministre Anda Čakša